عنبرین حسیب عنبر

'عنبرین حسیب عنبرؔ (ولادت: 23 جون 1981ء) اردو زبان کی ایک شاعرہ ہیں جن کا تعلق پاکستان کے شہر کراچی سے ہے۔ عنبرین، پروفیسر سحر انصاری کی دختر ہیں۔

 تعلیم 
چونکہ عنبرین کا تعلق ، پروفیسر سحر انصاری سے ہے، جن کی وہ دختر بھی ہیں، اس وجہ علم کا حصول اور تعلیم ان کی عملی زندگی کا اہم پہلو ہے، جو بہت ساری شخصیات، خصوصًا شعرا و شاعرات کی زندگی میں نہیں دیکھا جاتا۔ تاہم عنبرین نے تعلیمی میدان کی سب سے اعلٰی ڈگری حاصل کی۔ انھوں نے جامعہ کراچی سے پی ایچ ڈی مکمل کی اور اس طرح سے خود کے نام کے آگے ڈاکٹر کا تخلص بھی قانونًا مجاز گردایا۔

 شاعری اور شعری مجموعے 
عنبرین حسیب عنبرؔ کی شاعری میں انسانی جذبات اور نفسیاتی کیفیتوں کی باریک بینی کے ساتھ عکاسی ملتی ہے۔ اس طرح کی شاعری کے لیے باریک بیں سوچ در کار ہوتی ہے، جو عنبرین کے یہاں دیکھی گئی۔ ان کے اشعار میں محبت، جدائی اور تنہائی کے موضوعات نمایاں ہیں۔ غور طلب ہے محبت کا پہلو یک طرفہ اور یک گونہ بھی ہو سکتا ہے اور دو طرفہ اور ہمہ پہلو بھی۔ ایضًا جدائی یا تو بالارادہ عاشق و معشوقہ میں سے کسی کی فرقت سے ہو سکتا ہے یا حالات کے نامساعد اور ناہمواری کی وجہ سے ہو سکتے ہیں۔ ان دونوں کے بر عکس تنہائی اپنے آپ کو جہاں ہو کر بھی ایک غیر منسلک سوچ اور ناوابستگی سے ابھر سکتی ہے۔ عنبر کی شاعری ان سبھی پہلوؤں پر نہ صرف محیط ہے بلکہ وہ گاہے ہ گا ہے ان سبھی پہلوؤں کو یک جا اور پیواستہ دکھانے کے لیے مشہور ہے۔ تاہم وہ صرف رومانوی شاعری تک محدود نہیں رہتیں بلکہ سماجی اور ثقافتی مسائل کو بھی اپنی شاعری کا حصہ بناتی ہیں۔ یہ بھی ایک فکری پہلو کے غلبے اور سماجی حساسیت کو دکھاتی ہے۔ جیسے کہ اقبال کی شاعری جو محبت سے کہیں زیادہ اس وقت کے حالات حاضرہ اور جدید دور کے ممکنہ واقعات کو دکھاتی ہے۔ ان کی تخلیقات میں خواتین کے تجربات، ان کی سوچ اور زندگی کے مختلف پہلو بھی اجاگر کیے گئے ہیں۔ اس طرح سے شاعری میں نسائیت اور عورتوں کی سوچ اور دنیا کو ان کی عینک سے جائزہ لینے کا پہلو شامل کیا گیا ہے۔ عنبرین کی شاعری میں قدرتی مناظر اور روزمرہ زندگی کے لمحوں کو شاعرانہ رنگ میں پیش کرنے کا انداز نمایاں ہے۔ یہاں قدرتی منظر کشی میں صرف نباتات و حیوانات کے نام اور حرکات ہی نہیں بلکہ ان کی انسانی زندگی پر اثر انگیزی مطلوب ہے۔ مثلًا کئی شعرا نے پت جھڑ کے موسم میں ہریالی اور باغوں کی اچانگ بے رونقی کو انسانی زندگی یا رشتوں کی آب و تاب کے کھونے سے تشبیہ دے چو کے ہیں۔ یہ شاعری قارئین کے دلوں میں گہرائی سے اثر چھوڑتا ہے۔ جس کی وجہ جامع اور گہرے خیالات اور معنویت کا شامل حال ہونا ہے۔ ان کے شعری مجموعے ’’دل کے اُفق پر‘‘ اور ’’تم بھی ناں‘‘ میں اس بات کی جھلک ملتی ہے کہ وہ انسانی تعلقات، یادیں اور دل کی کیفیات کو نہایت حساسیت اور تخلیقی انداز میں بیان کرتی ہیں۔ یہ حوب صورتی خیالات کی اختراع اور نئے زاویوں سے بیان کرنے میں دیکھی جاتی ہے۔ عنبرین کی شاعری کا ایک اور اہم پہلو یہ ہے کہ وہ زبان و بیان میں سادگی اور روانی کو ترجیح دیتی ہیں، جس سے ان کے اشعار ہر طبقے کے قاری کے لیے قابل فہم اور متاثر کن بنتے ہیں۔ یعنی یہ کہ الفاظ جیسے کہ متحیر، متروک الاستعمال اور ییلاق کا کم سے کم یا شاذ و نادر استعمال۔ مجموعی طور پر عنبر کی شاعری محبت کے اظہار ، خود شناسی اور انسانی جذبات کی عکاسی کا حسین امتزاج پیش کرتی ہے جو جاذب دل اور دل نشین ہے اور یہی وجہ ہے کہ لوگوں کی توجہ کا سبب بھی ہے۔

ان کے شعری مجموعے اس طرح ہیں:
 دل کے اُفق پر، 2012ء
 تم بھی ناں، 2020ء

 حوالہ جات 

زمرہ:اردو شعرا
زمرہ:اکیسویں صدی کے پاکستانی شعرا
زمرہ:پاکستانی مسلم شخصیات
زمرہ:جنوب ایشیائی مسلم شخصیات
زمرہ:بقید حیات شخصیات
زمرہ:1981ء کی پیدائشیں
زمرہ:23 جون کی پیدائشیں